প্রকৃতিতে গরম আবহাওয়া বিরাজ করলে একদিকে গরমে অস্বস্তি যেমন বেশি হয়, সেই সঙ্গে ঘাম আর গন্ধে সবকিছু অসহ্য হয়ে ওঠে। এই গন্ধ বা দুর্গন্ধে আপনার পাশাপাশি আশেপাশের লোকজনও বিরক্ত হবে স্বাভাবিকভাবে। শুধু গরম আর ঘামের জন্যই যে মূলত শরীরে দুর্গন্ধ হয়, এটা ভাবার কোনো কারণ নেই। বিভিন্ন খাবারেও এমন কিছু উপাদান রয়েছে যা থেকে শরীরে উৎকট গন্ধ হতে পারে। এই ধরনের খাবারগুলো সম্ভব হলে এড়িয়ে চলাই ভালো।